Diari Oficial de la Generalitat Valenciana


Sumari del DOGV 8796, del 23-04-2020 (2020/2736)

RESOLUCIÓ de 12 de març de 2020, de la Conselleria d'Hisenda i Model Econòmic, per la qual es convoquen tres beques per a la realització de pràctiques professionals en les dependències de la Sotssecretaria de la Conselleria d'Hisenda i Model Econòmic.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8796

Data del DOGV
:   23-04-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2736


Data del document
:   12-03-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 12 de març de 2020, de la Conselleria d'Hisenda i Model Econòmic, per la qual es convoquen tres beques per a la realització de pràctiques professionals en les dependències de la Sotssecretaria de la Conselleria d'Hisenda i Model Econòmic. [2020/2736]  
En el marc de la política de la Generalitat dirigida a la integració i especialització de joves amb llicenciatura o grau universitari que han finalitzat els estudis en dates recents, la Conselleria d'Hisenda i Model Econòmic, convoca la concessió de beques previstes en la Llei 10/2019, de 27 de desembre, de pressupostos de la Generalitat per a l'exercici 2020, amb la finalitat de completar la seua formació i especialització professional, dins de l'àmbit de l'Administració pública valenciana.  
  
L'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic, estableix en l'article 1.4, que la convocatòria de les beques es realitzarà mitjançant ordre o resolució dictada per la persona titular de la Conselleria d'Hisenda i Model Econòmic, i s'haurà de publicar en el Diari Oficial de la Generalitat Valenciana.  
  
Les beques d'aquesta convocatòria no estan subjectes a la política de la competència de la Unió Europea en matèria d'ajudes públiques. I per tant, de conformitat amb el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present convocatòria no necessita notificació a la Comissió Europea, per no reunir els requisits de l'article 107.1 del Tractat de funcionament de la Unió Europea, ja que per raó de les persones beneficiàries i de l'objecte de les beques, realització de pràctiques professionals, aquestes accions subvencionables no afecten la competència ni intercanvis comercials entre els estats membres, i tampoc afavoreixen determinades empreses o produccions. Amb la percepció d'aquestes beques no existeix cap avantatge econòmic, ni desenvolupament d'activitat econòmica en el mercat relacionat amb l'oferta de béns i serveis, que permeten la possibilitat de falsejament de la competència en els esmentats intercanvis.  
  
En virtut del que s'ha exposat, i de conformitat amb el que estableixen els articles 160.4 b) i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte i nombre de beques  
Convocar la concessió, en règim de concurrència competitiva, de tres beques en les dependències de la Sotssecretaria, per a completar la formació de joves amb titulació universitària, dirigides a la millora i especialització professional de persones amb titulació oficial de llicenciatura o grau en Dret, o amb titulació oficial de llicenciatura o grau en Ciències Polítiques, o amb titulació oficial de llicenciatura o grau en Gestió i Administració Pública, a fi de realitzar pràctiques professionals en matèria de treballs d'interés per a la Conselleria d'Hisenda i Model Econòmic.  
  
Segon. Bases reguladores de la convocatòria i règim normatiu europeu  
1. La convocatòria es regirà per l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic.  
2. Les beques a concedir no estan subjectes a la política de la competència de la Unió Europea en matèria d'ajudes públiques, com preveu el preàmbul de l'Ordre de bases reguladores d'aquesta convocatòria. De conformitat amb el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present convocatòria no necessita notificació a la Comissió Europea, per no reunir els requisits de l'article 107.1 del Tractat de funcionament de la Unió Europea.  
  
Tercer. Dotació econòmica i finançament  
1. Les beques previstes en la present convocatòria es finançaran a càrrec de l'aplicació pressupostària 58.73.20.595.69, capítol 4, línia S5114000, dels vigents pressupostos de la Generalitat per a enguany, per un import màxim de fins a 35.000 euros per a l'anualitat corresponent a l'exercici 2020.  
2. De conformitat amb la Resolució de 12 de febrer de 2019, de la Conselleria d'Hisenda i Model Econòmic, per la qual s'estableix la quantitat inicial de percepció en l'exercici 2019 (DOGV 8487, 15.02.2019) i amb l'Acord de 8 de novembre de 2019, del Consell (DOGV 8676, 13.11.2019) d'aprovació d'un increment salarial addicional del 0,25 % en les retribucions del personal al servei del sector públic de la Generalitat, la quantitat de percepció de les beques sotmeses a l'àmbit d'aplicació del Decret 132/2009, a partir de l'1 de juliol de 2019 va quedar establida en 1.067,09 euros, quantitat que haurà d'augmentar-se, si escau, aplicant-li el percentatge de l'increment de la despesa del sector públic aprovat en els Pressupostos Generals de l'Estat per a l'exercici 2020.  
Sobre l'import brut mensual de la beca, es practicarà la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social, en els termes establits en el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desplegament d'allò que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social.  
  
3. De conformitat amb el Reial decret 1493/2011, de 24 d'octubre, la quota empresarial de la Seguretat Social corresponent a cada persona adjudicatària de beca, es finançarà a càrrec de la mateixa aplicació i codi de línia, assenyalat en el punt 1 d'aquest apartat, que la respectiva beca, per l'import que corresponga segons la normativa vigent en la matèria.  
  
4. La quantia màxima destinada a les beques previstes en aquesta convocatòria, no podrà superar les quantitats assenyalades en l'apartat 1 d'aquest apartat tercer, sense perjudici del que s'estableix en el següent apartat 5.  
5. En el cas de pròrroga de les beques, sempre que hi haja crèdit adequat i suficient en els pressupostos de la Generalitat per a l'exercici al qual afecte la pròrroga, amb subjecció al que es disposa l'apartat huité de la present resolució, la quantia bruta mensual de la beca es determinarà d'acord amb el Decret 132/2009, de 4 de setembre, del Consell, pel qual es regula la concessió de beques.  
  
Quart. Requisits de les persones beneficiàries  
1. Les persones sol·licitants de les beques hauran de complir els requisits establits en l'article 2 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic, en la data de finalització del termini de presentació de les sol·licituds.  
2. No podran optar a les beques els qui, en el moment de publicar-se la convocatòria, estiguen gaudint d'una altra beca de pràctiques professionals en la Generalitat, excepte en els següents casos:  
a) Que es concórrega a la mateixa beca que ja s'està gaudint, per haver sigut obtinguda en una convocatòria anterior.  
b) Que falten menys de dos mesos per a la finalització de la beca de la qual ja estan gaudint les persones sol·licitants, en la data de finalització del termini de presentació de sol·licituds.  
3. La no presentació de la persona aspirant a l'entrevista comportarà la seua exclusió de la convocatòria.  
  
Cinqué. Termini, lloc i forma de presentació de les sol·licituds  
1. Les persones aspirants a obtindre una beca presentaran, exclusivament per via electrònica, la seua sol·licitud en la qual s'especificarà la beca a la qual s'opta i el currículum de manera completa, segons models normalitzats que estaran accessibles en la seu electrònica de la Generalitat, https://sede.gva.es, en el termini de 20 dies hàbils, a partir de l'endemà a la publicació de la present resolució en el Diari Oficial de la Generalitat Valenciana.  
En cas de presentació de més d'una sol·licitud, únicament es tindrà en compte l'última presentada, i s'arxivaran les anteriors.  
2. Tots dos documents, sol·licitud i currículum, són obligatoris. En emplenar aquests formularis accessibles en https://sede.gva.es s'obtindrà l'auto baremació inicial dels mèrits indicats en el currículum, que es calcularà de manera automàtica a partir de la informació aportada en aquest. El resultat d'aquesta baremació es visualitzarà com un camp més del formulari.  
  
Sisé. Ordenació i instrucció  
L'ordenació i instrucció del procediment per a la concessió de les beques convocades correspondrà a la Sotssecretaria de la Conselleria d'Hisenda i Model Econòmic, en les dependències de la qual es realitzaran les pràctiques professionals, conforme al que s'estableix en l'apartat primer de la present resolució.  
  
Seté. Presentació de documentació acreditativa dels mèrits  
1. El règim per a la presentació acreditativa dels mèrits serà l'establit en l'article 6 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic. Juntament amb la sol·licitud i currículum, presentat per via electrònica, no s'acompanyarà cap documentació.  
2. Quan es faça públic el resultat de l'autobaremació inicial dels mèrits detallats en el currículum, l'òrgan instructor a la vista d'això, determinarà el nombre corresponent de sol·licitants que hagen de presentar la documentació acreditativa dels esmentats mèrits, així com el termini a aquests efectes.  
3. La valoració es realitzarà d'acord amb els criteris establits en l'article 11 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en aquesta conselleria.  
  
  
Huité. Duració de les beques  
Les beques tindran una duració màxima de 12 mesos, comptats des de la data que s'indique en la resolució de concessió, i podran ser prorrogades mitjançant resolució expressa fins a un període màxim de 12 mesos addicionals, sempre que hi haja crèdit adequat i suficient en els pressupostos de la Generalitat per a l'exercici al qual afecte la pròrroga, i que el desenvolupament de l'activitat que s'estiga efectuant així ho requerisca o aconselle.  
  
Nové. Comissió avaluadora  
De conformitat amb l'article 7 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic, es crearà una comissió avaluadora per a la present convocatòria amb la següent composició:  
- Presidenta: Ana Bueno Bueno, secretària general administrativa d'aquesta conselleria.  
Suplent: Raquel Martinez Marín, cap del Servei de Gestió Econòmica i Pressupostos.  
- Vocal: Carmen López Desfilis, cap del Servei de Compres de la Generalitat.  
Suplent: Isabel Escolano Lorente, cap de Secció adscrita al Servei de Gestió Econòmica i Pressupostos.  
- Vocal amb funcions de Secretària: Isabel Zafrilla López, cap del Servei de Coordinació i Suport Tècnic.  
Suplent: Casilda Burguet Amorós, cap de la Secció de Règim Administratiu, adscrita al Servei de Coordinació i Suport Tècnic.  
  
Deu. Mitjans de publicació i notificació dels diferents tràmits  
1. La publicació de les llistes previstes en el procés de selecció, es farà en la seu electrònica o portal institucional de la Generalitat en internet www.gva.es i en la pàgina web de la Conselleria d'Hisenda i Model Econòmic http://www.hisenda.gva.es.  
2. La resolució de concessió es publicarà en les seus electròniques esmentades en l'apartat 1 i també en el Diari Oficial de la Generalitat Valenciana, amb expressió de les bases de la convocatòria, dels programes i crèdits pressupostaris, als quals s'imputen les beques atorgades, i amb la relació de persones beneficiàries. La publicació de l'esmentada resolució de concessió farà efecte de notificació a les persones interessades, d'acord amb el que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Onze. Termini de resolució i efecte del silenci administratiu  
El termini màxim per a dictar i publicar la resolució serà de sis mesos, a comptar des de la data de publicació de la convocatòria, sense perjudici que puga ampliar-se en els termes previstos en la legislació bàsica de procediment administratiu comú. Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
  
Dotze. Òrgan competent per a la resolució de concessió de les beques i recursos  
1. La resolució de concessió de les beques convocades serà dictada per delegació, per la persona titular de la Sotssecretaria de la Conselleria d'Hisenda i Model Econòmic, en les dependències de la qual es realitzaran les pràctiques professionals, conforme al que s'estableix en l'apartat primer de la present resolució. I això, de conformitat amb la disposició addicional segona de l'Ordre 7/2017, de 9 d'agost, de la Conselleria d'Hisenda i Model Econòmic.  
2. La resolució de concessió de les beques convocades, que es dicte conformement al que es disposa en l'anterior punt 1 d'aquest article, posarà fi a la via administrativa i contra aquesta es podrà interposar recurs potestatiu de reposició, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, o bé directament recurs contenciós administratiu, en el termini de dos mesos comptat també des de l'endemà de la seua publicació en el Diari Oficial de la Generalitat Valenciana, de conformitat amb el que es disposa en els articles 46 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
  
Tretze. Dades de caràcter personal  
Les dades personals de les persones sol·licitants de les beques recollides en el transcurs del procediment, seran tractades per la Conselleria d'Hisenda i Model Econòmic, de conformitat amb el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD) i amb la Llei orgànica 3/2018, de 5 de desembre, de protecció de dades personals i garantia dels drets digitals, en qualitat de responsable i en l'exercici de les competències atribuïdes, amb la finalitat de gestionar l'objecte de les instàncies presentades. Les persones titulars de les dades personals podran exercitar els seus drets d'accés, rectificació, supressió, limitació o oposició, presentant escrit en el Registre d'entrada de la Conselleria d'Hisenda i Model Econòmic, així com, si escau, podrà reclamar davant l'Agència Espanyola de Protecció de dades, en el supòsit de no haver obtingut satisfacció en l'exercici dels drets. Per a més informació sobre el tractament de les dades es pot consultar http://www.hisenda.gva.es/va/registre-de-tractament-de-dades.  
  
  
Catorze. Efectes  
La present resolució produirà efectes des de l'endemà de la seua publicació en el Diari Oficial de la Generalitat Valenciana.  
  
Quinze. Recursos contra la convocatòria  
Contra la present resolució, que posa fi a la via administrativa, conforme a l'article 114 de la Llei 39/2015, d'1 d'octubre, del procediment administratiu comú de les administracions públiques, podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la seua publicació en el Diari Oficial de la Generalitat Valenciana, de conformitat al que disposen els esmentats articles 46 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
A més, abans d'acudir a la via judicial, es podrà recórrer potestativament en reposició la resolució, davant el mateix òrgan que l'ha dictada, en el termini d'un mes comptat també des de l'endemà de la seua publicació en el Diari Oficial de la Generalitat Valenciana, de conformitat amb l'article 123 de la Llei 39/2015, d'1 d'octubre, del procediment administratiu comú de les administracions públiques.  
  
València, 12 de març de 2020.- El conseller d'Hisenda i Model Econòmic: Vicent Soler I Marco.